pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีเกษตรฯ สั่งตั้งคณะกรรมการสอบข้อเท็จจริงกรณีปัญหาการจัดซื้อวัคซีนป้องกันโรคพิษสุนัขบ้า
วันจันทร์ที่ 26 มีนาคม 2561
รัฐมนตรีเกษตรฯ สั่งตั้งคณะกรรมการสอบข้อเท็จจริงกรณีปัญหาการจัดซื้อวัคซีนป้องกันโรคพิษสุนัขบ้า
รัฐมนตรีเกษตรฯ สั่งตั้งคณะกรรมการสอบข้อเท็จจริงกรณีปัญหาการจัดซื้อวัคซีนป้องกันโรคพิษสุนัขบ้า ให้แล้วเสร็จภายใน 30 วัน
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยว่า ขณะนี้ได้ลงนามในคําสั่งแต่ตั้งคณะกรรมการตรวจสอบข้อเท็จจริง กรณีปัญหาการจัดซื้อวัคซีนป้องกันโรคพิษสุนัขบ้าที่กําลังเป็นกระแสสังคม ลงวันที่ 23 มีนาคม 2561 เพื่อให้เกิดความโปร่งใสและเกิดความชัดเจนในเรื่องดังกล่าวโดยเร่งด่วน ซึ่งกรรมการชุดดังกล่าวมี นายสุรพงษ์ เจียสกุล รองปลัดกระทรวงเกษตรและสหกรณ์ เป็นประธานคณะกรรมการฯ และมีผู้อํานวยการกองคลัง ผู้อํานวยการฝ่ายกฎหมาย สํานักงานปลัดกระทรวงเกษตรและสหกรณ์ และผู้แทนสัตวแพทยสภา เป็นกรรมการในการตรวจสอบข้อเท็จจริงกรณีดังกล่าวให้เสร็จสิ้นภายใน 30 วัน โดยให้ตรวจสอบประเด็นที่มีการกล่าวหา 4 ประเด็น ได้แก่ 1. กรณีครอบครัวข้าราชการในสังกัดกระทรวงเกษตรและสหกรณ์ค้าขายวัคซีนปลอมให้กรมปศุสัตว์เป็นเวลาหลายสิบปี 2. กรณีที่มีการนําวัคซีนที่ไม่มีคุณภาพไปฉีดให้สัตว์ 3. ตรวจสอบประสิทธิภาพการทํางานของกระทรวงเกษตรและสหกรณ์ กระทรวงสาธารณะสุข และองค์กรปกครองส่วนท้องถิ่น ซึ่งเกี่ยวข้องกับการป้องกันโรคพิษสุนัขบ้า และ 4. ใครเป็นผู้ได้รับผลประโยชน์โดยมิชอบด้วยกฎหมายนี้ โดยจะเชิญผู้ที่เกี่ยวข้อง หรือมีการแจ้งเบาะแสงว่ามีส่วนเกี่ยวข้องมาให้รายละเอียดเพื่อให้ได้ข้อสรุปข้อเท็จจริงโดยเร่งด่วนต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ปลัดเกษตรฯ แจงกรณีพบเป็ดปักกิ่งตายในท้องที่ จ. ชลบุรี
วันเสาร์ที่ 5 พฤษภาคม 2561
ปลัดเกษตรฯ แจงกรณีพบเป็ดปักกิ่งตายในท้องที่ จ. ชลบุรี
ปลัดเกษตรฯ แจงกรณีพบเป็ดปักกิ่งตายในท้องที่ จ. ชลบุรี ไม่ได้มาจากไข้หวัดนกแน่นอน ยันมีมาตรการเฝ้าระวังอย่างรัดกุม
นายเลิศวิโรจน์ โกวัฒนะ ปลัดกระทรวงเกษตรและสหกรณ์ เปิดเผยว่า “ตามที่มีประเด็นข่าวเผยแพร่ผ่านเว็บไซต์ เกี่ยวกับกรณีพบเป็ดปักกิ่งของ นายจําลอง ชาทรา ตายโดยไร้สาเหตุ จํานวน 36 ตัว ในท้องที่หมู่ที่ 1 ตําบลหนองขาม อําเภอศรีราชา จังหวัดชลบุรี เมื่อวันที่ 25 เมษายน ที่ผ่านมานั้น ได้สั่งการให้กรมปศุสัตว์เข้าตรวจสอบข้อเท็จจริงดังกล่าวทันที โดยแจ้งให้ปศุสัตว์อําเภอศรีราชาทราบและเข้าตรวจสอบร่วมกับผู้อํานวยการศูนย์วิจัยและพัฒนาการสัตวแพทย์ภาคตะวันออก จากผลการวินิจฉัยเบื้องต้นพบว่า สาเหตุการตายมาจากอาหารที่เป็ดกินเข้าไป นอกจากนี้ ทางศูนย์วิจัยและพัฒนาการสัตวแพทย์ภาคตะวันออกได้นําซากเป็ดจํานวน 2 ตัว ไปตรวจหาสารพันธุกรรมของเชื้อโรคไข้หวัดนก H5N1 ซึ่งมีรายงานผลออกมาแล้วว่า การตรวจสอบโดยใช้วิธี Real-Time RT-PCR ปรากฏว่า ไม่พบเชื้อโรคไข้หวัดนก ดังที่ได้มีการหวั่นวิตกตามข่าวแต่อย่างใด อย่างไรก็ตาม กระทรวงเกษตรฯ ได้มีมาตรการเฝ้าระวังในระดับพื้นที่อย่างรัดกุม หากพบสัตว์ตายโดยไร้สาเหตุสามารถแจ้งปศุสัตว์อําเภอท้องที่เข้าตรวจสอบได้ทันที” นายเลิศวิโรจน์ กล่าว
รัฐบาลไทย-ข่าวทำเนียบรัฐบาล-นำไม้ยืนต้นที่มีค่ามาใช้เป็นหลักทรัพย์ค้ำประกันขอสินเชื่อได้
วันศุกร์ที่ 5 มิถุนายน 2563
นําไม้ยืนต้นที่มีค่ามาใช้เป็นหลักทรัพย์ค้ําประกันขอสินเชื่อได้
วันศุกร์ที่ 5 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
เกษตรกรที่ประสบความเดือดร้อนจากการแพร่ระบาดของโรคโควิด-19 สามารถนําไม้ยืนต้นมีค่าที่ปลูกในพื้นที่ของตนเองไปเป็นหลักทรัพย์ค้ําประกันขอสินเชื่อจาก ธ.ก.ส. ได้ ตาม พ.ร.บ.หลักประกันทางธุรกิจ พ.ศ. 2558 เพื่อให้เกษตรกรเข้าถึงแหล่งเงินทุนได้ง่ายและสะดวกมากขึ้น และนําเงินทุนไปใช้หมุนเวียนในการประกอบอาชีพโดยไม่จําเป็นต้องตัดไม้ขายเพียงอย่างเดียว สําหรับเกษตรกรที่ประสงค์จะกู้เงินโดยใช้ไม้ยืนต้นมีค่าเป็นหลักทรัพย์ค้ําประกัน จะต้องเป็นลูกค้าของ ธ.ก.ส. และเป็นสมาชิกธนาคารต้นไม้ โดยสอบถามข้อมูลเพิ่มเติมได้ที่ ธ.ก.ส. ทุกสาขาทั่วประเทศ หรือหากมีข้อสงสัยเกี่ยวกับการใช้ไม้มีค่าเป็นหลักประกันทางธุรกิจ สามารถติดต่อได้ที่กระทรวงพาณิชย์ โทรศัพท์ 0 2547 4944
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ยุติธรรม” สร้างความเข้าใจตามแนวทางปฏิบัติการสื่อสารงานของรัฐบาล
วันพฤหัสบดีที่ 22 มีนาคม 2561
“ยุติธรรม” สร้างความเข้าใจตามแนวทางปฏิบัติการสื่อสารงานของรัฐบาล
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม เป็นประธานการประชุมแนวทางปฏิบัติการสื่อสารงานของรัฐบาล
ในวันอังคารที่ ๒๐ มีนาคม ๒๕๖๑ เวลา ๑๖.๓๐ น.
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
เป็นประธานการประชุมแนวทางปฏิบัติการสื่อสารงานของรัฐบาล
เพื่อสร้างความเข้าใจเกี่ยวกับทิศทางการดําเนินงาน
ตามแนวทางปฏิบัติการสื่อสารงานของรัฐบาล โครงการ LINE สําหรับราชการ
Government Communication Channel (GCC LINE)
ซึ่งเป็นกลไกที่รัฐบาลใช้เป็นช่องทางในการเผยแพร่ข้อมูลข่าวสารสําคัญของรัฐบาลไปยังข้าราชการทั่วประเทศ
ทั้งนี้ ที่ประชุมได้ติดตามความคืบหน้าการจัดทําวีดิทัศน์สรุปผลการดําเนินงานของหน่วยงาน
ในสังกัดกระทรวงยุติธรรมที่จะนําเสนอต่อที่ประชุมคณะรัฐมนตรี
โดยเน้นย้ําให้ทุกส่วนราชการจัดทําวีดิทัศน์ฯ ที่เน้นผลงานสําคัญที่ปรากฏผลสัมฤทธิ์ที่เป็นรูปธรรม
สําหรับนําเสนอต่อที่ประชุมคณะรัฐมนตรีอย่างต่อเนื่อง
นอกจากนี้ ได้พิจารณาโครงเรื่องสําหรับจัดทําชุดความรู้ของหน่วยงานในสังกัดกระทรวงยุติธรรม
สําหรับนําไปผลิตสื่อประชาสัมพันธ์เผยแพร่สร้างการรับรู้เกี่ยวกับภารกิจงาน
ในภาพรวมของกระทรวงยุติธรรมให้ประชาชนได้รับทราบต่อไป
โดยมี โฆษกประจําหน่วยงาน และผู้ปฏิบัติงานด้านประชาสัมพันธ์ของหน่วยงานในสังกัดกระทรวงยุติธรรม
ณ ห้องประชุมสํานักนโยบายและยุทธศาสตร์ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-ปลัดวธ. เป็นประธานประชุมการฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา ผ่านระบบ Video Conference ไปยังสำนักงานวัฒนธรรมจังหวัดทั่วประเทศ
วันอังคารที่ 26 พฤษภาคม 2563
ปลัดวธ. เป็นประธานประชุมการฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา ผ่านระบบ Video Conference ไปยังสํานักงานวัฒนธรรมจังหวัดทั่วประเทศ
ปลัดวธ.เป็นประธานประชุมการฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา ผ่านระบบ Video Conference ไปยังสํานักงานวัฒนธรรมจังหวัดทั่วประเทศ
วันที่ ๒๖ พฤษภาคม ๒๕๖๓ เวลา ๐๙.๓๐ น. นายกฤษศญพงษ์ ศิริ ปลัดกระทรวงวัฒนธรรม เป็นประธานประชุมการฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา ผ่านระบบ Video Conference ไปยังสํานักงานวัฒนธรรมจังหวัดทั่วประเทศ โดยมีนางยุพา ทวีวัฒนะกิจบวร รองปลัดกระทรวงวัฒนธรรม ผู้บริหารกระทรวงวัฒนธรรม ผู้แทนจากหน่วยงานที่เกี่ยวข้องเข้าร่วม ณ ศูนย์ประชุมชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-ครม. เห็นชอบมาตรการช่วยเหลือผู้ประกอบการกว่า 30,000 ราย ที่ได้รับผลกระทบจากโควิด 19 มูลค่ากว่า 210 ล้านบาท
วันอังคารที่ 21 กรกฎาคม 2563
ครม. เห็นชอบมาตรการช่วยเหลือผู้ประกอบการกว่า 30,000 ราย ที่ได้รับผลกระทบจากโควิด 19 มูลค่ากว่า 210 ล้านบาท
ครม. เห็นชอบมาตรการเยียวยาผู้ประกอบการที่ได้รับผลกระทบจากโควิด 19 ยกเว้นค่าธรรมเนียมต่างๆ ของ สมอ. ตามที่กระทรวงอุตสาหกรรมเสนอ เตรียมพลิกฟื้นธุรกิจหลังโควิด 19
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ตามที่ภาคอุตสาหกรรมได้รับผลกระทบจากสถานการณ์การแพร่ระบาดของเชื้อไวรัสโควิด 19 รัฐบาลภายใต้การนําของท่านพลเอก ประยุทธ์ จันทร์โอชา นายกรัฐมนตรี ได้มีมาตรการช่วยเหลือเยียวยาผู้ประกอบการออกมาอย่างต่อเนื่อง ทั้งมาตรการยกเว้นค่าตรวจสอบโรงงานและค่าตรวจสอบตัวอย่างผลิตภัณฑ์ มาตรการผ่อนปรนการอนุญาตให้ผู้ประกอบการนําเข้าสินค้าที่ สมอ. ควบคุมเป็นการเฉพาะครั้ง มาตรการปรับเปลี่ยนระบบการขอใบอนุญาตผ่านระบบอิเล็กทรอนิกส์ โดยเปิดให้บริการยื่นขอใบอนุญาต มอก. ทางออนไลน์ ซึ่งผู้ประกอบการสามารถดําเนินการได้ตลอด 24 ชั่วโมง ได้ที่ www.tisi.go.th ทั้งการยื่นขอใบอนุญาต มอก. ผ่านระบบ e-License ที่ผู้ประกอบการสามารถยื่นขอได้ทุกมาตรฐาน จํานวนทั้งสิ้น 2,284 มาตรฐาน และการตรวจติดตามผลผู้ได้รับใบอนุญาตผ่านระบบ e-Surveillance โดยการรับรองตนเอง แทนการออกตรวจติดตามโดยเจ้าหน้าที่ มาตรการอํานวยความสะดวกและลดค่าใช้จ่ายในการต่อใบอนุญาต โดยการขยายอายุใบรับรองระบบงานจาก 3 ปี เป็น 5 ปี ซึ่งจะทําให้ผู้ประกอบการประหยัดค่าใช้จ่ายในการต่อใบอนุญาตในรอบการประเมินรายละ 100,000 บาท
ล่าสุดวันนี้ ครม. ได้เห็นชอบมาตรการเยียวยาผู้ประกอบการที่ขออนุญาตมาตรฐาน มอก. และขอรับรองระบบงานตามมาตรฐาน ISO โดยให้ยกเว้นค่าธรรมเนียมใบอนุญาต มอก. ค่าธรรมเนียมใบรับรองระบบงาน และค่าธรรมเนียมการตรวจสอบโรงงาน ตามที่กระทรวงอุตสาหกรรมเสนอเข้า ครม.เพื่อเยียวยาผู้ประกอบการที่ได้รับผลกระทบจากการแพร่ระบาดของเชื้อไวรัสโควิด 19 โดยสามารถช่วยเหลือผู้ประกอบการกว่า 30,000 ราย คิดเป็นมูลค่ากว่า 210 ล้านบาท การดําเนินการดังกล่าวเกิดผลดีต่อภาคอุตสาหกรรม เพื่อรักษาขีดความสามารถในการแข่งขัน และพยุงภาคอุตสาหกรรมให้มีการประกอบการ และพัฒนาคุณภาพอย่างต่อเนื่อง ตลอดจนลดภาระค่าใช้จ่ายของผู้ประกอบการ เพื่อบรรเทาความเดือดร้อนจากโควิด 19 และการชะลอตัวของภาคเศรษฐกิจอุตสาหกรรม
ด้าน นายวันชัย พนมชัย เลขาธิการ สมอ. กล่าวเพิ่มเติมว่า “หลังจากนี้ สมอ. จะเริ่มดําเนินการทันที เพื่อให้ความช่วยเหลือผู้ประกอบการที่ได้รับผลกระทบ และสร้างบรรยากาศในการลงทุน ซึ่งคาดว่าจะสามารถฟื้นฟูเศรษฐกิจให้เข้าสู่สภาวะปกติได้ในไม่ช้า ทั้งนี้ มาตรการดังกล่าวจะดําเนินการยกเว้นจนถึงวันที่ 30 เมษายน 2564 จึงขอเชิญชวนผู้ประกอบการให้มาติดต่อขอรับบริการได้ตั้งแต่บัดนี้เป็นต้นไป”
---- 21 กรกฎาคม 2563 ----
รัฐบาลไทย-ข่าวทำเนียบรัฐบาล-กรมบัญชีกลางเผยผลเบิกจ่ายสิ้นไตรมาสแรกสูงกว่าเป้าหมาย 2.06%
วันพฤหัสบดีที่ 12 มกราคม 2560
กรมบัญชีกลางเผยผลเบิกจ่ายสิ้นไตรมาสแรกสูงกว่าเป้าหมาย 2.06%
กรมบัญชีกลางเผยรับเงินเข้าบัญชีเงินคงคลัง ต.ค. – ธ.ค. 59 รวมจํานวน 692,558 ล้านบาท ส่วนผลการเบิกจ่ายของปีงบประมาณ 2560 ในช่วงสิ้นไตรมาสแรก ภาพรวมเบิกจ่ายได้ 32.06% สูงกว่าเป้าหมาย 2.06% และสูงกว่าช่วงเดียวกันของปีก่อน 1.84%
กรมบัญชีกลางเผยรับเงินเข้าบัญชีเงินคงคลัง ต.ค. – ธ.ค. 59 รวมจํานวน 692,558 ล้านบาท ส่วนผลการเบิกจ่ายของปีงบประมาณ 2560 ในช่วงสิ้นไตรมาสแรก ภาพรวมเบิกจ่ายได้ 32.06% สูงกว่าเป้าหมาย 2.06% และสูงกว่าช่วงเดียวกันของปีก่อน 1.84% ทั้งนี้ ได้ติดตามความคืบหน้าในการเบิกจ่ายเงินอย่างใกล้ชิด เพื่อให้เป็นไปตามนโยบายของรัฐบาลในการกระตุ้นเศรษฐกิจของประเทศ
นางสาวอรนุช ไวนุสิทธิ์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า กรมบัญชีกลางมีการรับเงินเข้าบัญชีเงินคงคลังบัญชีที่ 1 ช่วงไตรมาสแรก (ต.ค. – ธ.ค. 2559) ผ่านระบบ GFMIS ณ วันที่ 4 มกราคม 2560 จํานวน 692,558 ล้านบาท เป็นการนําส่งรายได้ของส่วนราชการและรัฐวิสาหกิจ จํานวน
603,161 ล้านบาท ส่วนใหญ่เป็นการนําส่งรายได้จากภาษีต่างๆ (ก่อนถอนคืน) เช่น ภาษีมูลค่าเพิ่ม ภาษีเงินได้นิติบุคคล และภาษีเงินได้บุคคลธรรมดา จํานวน 149,663 ล้านบาท 94,552 ล้านบาท และ 58,669 ล้านบาท ตามลําดับ
โฆษกกรมบัญชีกลาง กล่าวต่อว่า ผลการเบิกจ่ายงบประมาณรายจ่ายประจําปี 2560 ตั้งแต่ต้นปีงบประมาณถึงวันที่ 30 ธันวาคม 2559 (1 ต.ค. – 30 ธ.ค. 59) เบิกจ่ายงบประมาณภาพรวมได้จํานวน 876,120 ล้านบาทของวงเงินงบประมาณ 2,733,000 ล้านบาท หรือคิดเป็นร้อยละ 32.06 ซึ่งสูงกว่าเป้าหมายร้อยละ 2.06 (เป้าหมายร้อยละ 30) และสูงกว่าช่วงเดียวกันของปีก่อนร้อยละ 1.84 (ปีก่อนเบิกจ่ายได้ร้อยละ 30.22) โดยแบ่งเป็น รายจ่ายประจํา
เบิกจ่ายแล้วจํานวน 783,933 ล้านบาท ของวงเงินงบประมาณ 2,184,128 ล้านบาท หรือคิดเป็นร้อยละ 35.89 ขณะที่รายจ่ายลงทุน (กรณีไม่รวมงบกลาง) เบิกจ่ายแล้ว จํานวน 92,187 ล้านบาท ของวงเงินงบประมาณ 464,226 ล้านบาท หรือคิดเป็นร้อยละ 19.86 หากเปรียบเทียบผลการเบิกจ่ายสิ้นไตรมาสแรก พบว่า รายจ่ายประจําสูงกว่าเป้าหมายร้อยละ 3.13 (เป้าหมายร้อยละ 32.76) ส่วนรายจ่ายลงทุน (กรณีไม่รวมงบกลาง) สูงกว่าเป้าหมายร้อยละ 0.86 (เป้าหมายร้อยละ 19.00) เนื่องจากหน่วยงานภาครัฐได้เร่งรัดให้มีการเบิกจ่ายเงินเพื่อให้เป็นไปตามนโยบายของรัฐบาล ซึ่งจะส่งผลให้มี
เม็ดเงินเข้าสู่ระบบเศรษฐกิจมากขึ้น
สําหรับผลการเบิกจ่ายเงินงบประมาณที่กันไว้เบิกเหลื่อมปี เบิกจ่ายแล้ว จํานวน 92,985 ล้านบาท ของวงเงินงบประมาณ 263,374 ล้านบาท คิดเป็นร้อยละ 35.31 มีการก่อหนี้แล้วจํานวนทั้งสิ้น 203,250 ล้านบาท คิดเป็นร้อยละ 77.17 ในส่วนของผลการเบิกจ่ายตามนโยบายสําคัญของรัฐบาล คือ มาตรการกระตุ้นการลงทุนขนาดเล็กของรัฐบาล
ทั่วประเทศ (วงเงิน 23,000 ล้านบาท) เบิกจ่ายแล้วจํานวน 13,395 ล้านบาท ของวงเงิน 20,252 ล้านบาท หรือคิดเป็นร้อยละ 66.14 โดยมีการก่อหนี้แล้วจํานวนทั้งสิ้น 18,736 ล้านบาท หรือคิดเป็นร้อยละ 92.51
“กรมบัญชีกลางได้ติดตามความคืบหน้าในการเบิกจ่ายเงินของหน่วยงานภาครัฐอย่างใกล้ชิด พร้อมทั้งกํากับและเร่งรัดการเบิกจ่ายเงินให้เป็นไปตามแผนการใช้จ่ายงบประมาณอย่างเคร่งครัด เพื่อให้เป็นไปตามเป้าหมาย ของรัฐบาล สอดคล้องกับมาตรการเพิ่มประสิทธิภาพการใช้จ่ายเงินงบประมาณประจําปีงบประมาณ 2560 ขณะเดียวกัน
ก็พร้อมที่จะสนับสนุนโครงการตามมาตรการกระตุ้นเศรษฐกิจของรัฐบาลให้เกิดผลเป็นรูปธรรมที่ชัดเจนมากยิ่งขึ้น” นางสาวอรนุช กล่าว
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ธ.ก.ส. แจ้งปิดปรับปรุงระบบธุรกรรมการให้บริการชั่วคราว 16 กุมภาพันธ์ นี้
วันพฤหัสบดีที่ 7 กุมภาพันธ์ 2562
ธ.ก.ส. แจ้งปิดปรับปรุงระบบธุรกรรมการให้บริการชั่วคราว 16 กุมภาพันธ์ นี้
ธ.ก.ส. แจ้งปิดปรับปรุงระบบธุรกรรมการให้บริการทางการเงินชั่วคราว เป็นเวลา 6 ชั่วโมง ตั้งแต่ หลังเที่ยงคืนวันที่ 15 กุมภาพันธ์ ถึงหกโมงเช้าวันที่ 16 กุมภาพันธ์
ธ.ก.ส. แจ้งปิดปรับปรุงระบบธุรกรรมการให้บริการทางการเงินชั่วคราว เป็นเวลา 6 ชั่วโมง ตั้งแต่ หลังเที่ยงคืนวันที่ 15 กุมภาพันธ์ ถึงหกโมงเช้าวันที่ 16 กุมภาพันธ์ โดยลูกค้าไม่สามารถ ฝาก โอน ถอน ผ่านทางตู้ ATM และ ธ.ก.ส. A-Mobile ทั้งนี้เพื่อปรับปรุงและเพิ่มประสิทธิภาพระบบการให้บริการและรองรับธุรกรรมที่มีปริมาณมากขึ้นในอนาคต
นายธนารัตน์ งามวลัยรัตน์ รองผู้จัดการธนาคารเพื่อการเกษตรและสหกรณ์การเกษตร(ธ.ก.ส.) เปิดเผยว่า ธ.ก.ส. ดําเนินการพัฒนาและเพิ่มประสิทธิภาพของระบบธุรกรรมการให้บริการ (Core Banking System:CBS) ที่ใช้ในการจัดการด้านธุรกรรมเงินฝากและสินเชื่อ รวมทั้งข้อมูลลูกค้า เพื่อรองรับการให้บริการและธุรกรรมที่จะมีปริมาณมากขึ้นได้ในอนาคต ซึ่งเป็นการดําเนินงานตามยุทธศาสตร์ของธนาคารในการพัฒนาการบริการทางการเงินอย่างครบวงจร และทันสมัย เพื่อเพิ่มขีดความสามารถในการแข่งขัน
สําหรับการปิดปรับปรุงระบบธุรกรรมการให้บริการชั่วคราว ในวันเสาร์ที่ 16 กุมภาพันธ์ 2562 ระหว่างเวลา 00.01 – 06.00 น. (หลังเที่ยงคืนวันที่ 15 กุมภาพันธ์ 2562 ถึงหกโมงเช้าวันที่ 16 กุมภาพันธ์2562) เป็นเวลา 6 ชั่วโมง โดยช่วงเวลาที่ทําการปิดปรับปรุงระบบดังกล่าว ลูกค้าจะไม่สามารถทําธุรกรรม ประกอบด้วย การฝาก โอน ถอน ผ่านตู้ ATM และ ธ.ก.ส. A-Mobile ตลอดจนการใช้งานบัตรอิเล็กทรอนิกส์ของธนาคารอื่นกับตู้ ATM ของ ธ.ก.ส. โดยขอให้ลูกค้ามั่นใจได้ว่าการปรับปรุงระบบในครั้งนี้จะไม่ส่งผลกระทบกับข้อมูลการเงินของลูกค้าแต่อย่างใด และ ธ.ก.ส. ขออภัยในความไม่สะดวกตามวันและเวลาดังกล่าว
รัฐบาลไทย-ข่าวทำเนียบรัฐบาล-ดร.อรรชกา ให้การต้อนรับประธานาธิบดีสหภาพเมียนมาร์ เพื่อเข้าร่วมพระราชพิธีถวายพระเพลิงพระบรมศพ ร.9
วันศุกร์ที่ 27 ตุลาคม 2560
ดร.อรรชกา ให้การต้อนรับประธานาธิบดีสหภาพเมียนมาร์ เพื่อเข้าร่วมพระราชพิธีถวายพระเพลิงพระบรมศพ ร.9
ประธานาธิบดี สาธารณรัฐแห่งสหภาพเมียนมาร์ เดินทางถึงประเทศไทย เพื่อเข้าร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
25 ตุลาคม 2560 ณ ท่าอากาศยานทหาร บน.6 / นายอู ถิ่น จอว์ (U Htin Kyaw) ประธานาธิบดี สาธารณรัฐแห่งสหภาพเมียนมาร์ (Republic of the Union of Myanmar) พร้อมด้วยนางซู ซู ละวิน (Su Su Lawin) ภรรยาเดินทางถึงประเทศไทย เพื่อเข้าร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ในหลวงรัชกาลที่ 9 ในวันที่ 26 ตุลาคมนี้ โดยมี พลเอก ไพบูลย์ คุ้มฉายา องคมนตรี เป็นผู้แทนพระองค์ และดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี เป็นผู้แทนรัฐบาลให้การต้อนรับ
รัฐบาลไทย-ข่าวทำเนียบรัฐบาล-5K Dream Run วิ่งสานฝันการศึกษา สู่ชายแดนใต้
วันจันทร์ที่ 24 ธันวาคม 2561
5K Dream Run วิ่งสานฝันการศึกษา สู่ชายแดนใต้
รัฐมนตรีช่วยว่าการกระทรวงศึกษาธิการ "พล.อ.สุรเชษฐ์ ชัยวงศ์" เป็นประธานปล่อยตัวกิจกรรม “5K Dream Run วิ่งสานฝันการศึกษา สู่ชายแดนใต้” ริมหาดสมิหรา จ.สงขลา
รัฐมนตรีช่วยว่าการกระทรวงศึกษาธิการ "พล.อ.สุรเชษฐ์ ชัยวงศ์" เป็นประธานปล่อยตัวกิจกรรม“5K Dream Run วิ่งสานฝันการศึกษา สู่ชายแดนใต้” ริมหาดสมิหรา จ.สงขลา
วันนี้ (23 ธ.ค. 61) ณ หาดสมิหลา อําเภอเมืองฯ จังหวัดสงขลาพล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานพิธีเปิดกิจกรรม “5K Dream Run วิ่งสานฝันการศึกษา สู่ชายแดนใต้” พร้อมด้วยนายอดินันท์ ปากบารา ผู้ช่วยรัฐมนตรีประจํานายกรัฐมนตรี, นายวีรนันทน์ เพ็งจันทร์ ผู้ว่าราชการจังหวัดสงขลา,นายสุเทพ ชิตยวงษ์ เลขาธิการคณะกรรมการการอาชีวศึกษา, นายสุภัทร จําปาทอง เลขาธิการสภาการศึกษา,นายชลํา อรรถธรรม เลขาธิการสํานักงานคณะกรรมการส่งเสริมการศึกษาเอกชน, นายศรีชัย พรประชาธรรม เลขาธิการสํานักงานส่งเสริมการศึกษานอกระบบและการศึกษาตามอัธยาศัย, นายสุทิน แก้วพนา ผู้ช่วยปลัดกระทรวงศึกษาธิการและคณะผู้บริหารระดับสูงของกระทรวงศึกษาธิการ โดยมีนายวาทิต มีสนุ่น ผู้อํานวยการศูนย์ประสานงานและบริหารการศึกษาจังหวัดชายแดนภาคใต้ กล่าวรายงาน
กิจกรรมครั้งนี้มีผู้สนใจเป็นจํานวนมากทั้งภาคเอกชน ภาคประชาชน นักเรียน นักศึกษา ในพื้นที่และบริเวณใกล้เคียงเข้าร่วมกิจกรรมกว่า 2,000 คน บรรยากาศเป็นไปอย่างคึกคัก เริ่มออกตัวจากจุดเริ่มต้นบริเวณวงเวียนนางเงือกสงขลา วิ่งเลียบหาดชลาทัศน์ สถานที่ท่องเที่ยวที่สําคัญของจังหวัดสงขลา โดยมีจุดกลับตัวที่บริเวณหน้ากองบัญชาการทัพเรือภาคที่ 2 เป็นระยะทางไป-กลับ 5 กิโลเมตร
ผลการวิ่งมีผู้เข้าเส้นชัยอันดับแรก นายสหัสวรรษ มานะกล้า จากโรงเรียนนาทวีวิทยาคม ซึ่งเป็นนักเรียนในโครงการสานฝันการกีฬาสู่ระบบการศึกษาจังหวัดชายแดนใต้และมอบรางวัลถ้วยเกียรติยศOVERALLให้กับเด็กหญิงชนานันท์ วิศพันธุ์ จากโรงเรียนนาทวีวิทยาคมซึ่งภายในงานได้จัดให้มีบริการอาหาร เครื่องดื่ม และผลไม้ แก่ผู้เข้าร่วมงานอีกด้วย
กิจกรรม “5K Dream Run วิ่งสานฝันการศึกษา สู่ชายแดนใต้” ในครั้งนี้ ศูนย์ประสานงานและบริหารการศึกษาจังหวัดชายแดนภาคใต้ และชมรมครู-ผู้ปกครอง นักเรียนในโครงการสานฝันการกีฬาสู่ระบบการศึกษาจังหวัดชายแดนใต้ ร่วมกันจัดขึ้น โดยมีวัตถุประสงค์เพื่อหารายได้สนับสนุนกองทุนชมรมครู-ผู้ปกครองนักเรียนในโครงการสานฝันการกีฬาสู่ระบบการศึกษาจังหวัดชายแดนใต้ ในการขับเคลื่อนชมรมฯ พร้อมส่งเสริมการออกกําลังกายของเยาวชน และประชาชนทั่วไปให้ออกกําลังกายอย่างสม่ําเสมอ เป็นการส่งเสริมพัฒนาการกีฬาและนันทนาการให้มีมาตรฐาน โดยเฉพาะกิจกรรมการเดิน – วิ่ง และสนับสนุนการพัฒนานักเรียนในโครงการสานฝันการกีฬาสู่ระบบการศึกษาจังหวัดชายแดนใต้
Written byปชส ศปบ.จชต.
Photo Creditปชส ศปบ.จชต.
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-รมต.นร.สุวพันธุ์ฯ เป็นประธานการประชุมคณะกรรมการส่งเสริมคุณธรรมแห่งชาติ ครั้งที่ 1/2561
วันพฤหัสบดีที่ 5 เมษายน 2561
รมต.นร.สุวพันธุ์ฯ เป็นประธานการประชุมคณะกรรมการส่งเสริมคุณธรรมแห่งชาติ ครั้งที่ 1/2561
ภาครัฐส่งเสริมการจัดทําโครงการพัฒนาคุณธรรม "สร้างเด็กไทยพันธุ์ใหม่"
ให้มีคุณธรรมตามนโยบายรัฐบาล
วันนี้(5เมษายน2561)เวลา13.30น.ณห้องประชุมคณะรัฐมนตรี(เดิม)ทําเนียบรัฐบาลนายสุวพันธุ์ตันยุวรรธนะรัฐมนตรีประจําสํานักนายกรัฐมนตรีเป็นประธานการประชุมคณะกรรมการส่งเสริมคุณธรรมแห่งชาติครั้งที่1/2561ซึ่งสรุปสาระสําคัญดังนี้
ที่ประชุมรับทราบผลการบูรณาการจัดกิจกรรมสวดมนต์ข้ามปีถวายเป็นพระราชกุศลเสริมสิริมงคลทั่วไทยส่งท้ายปีเก่าวิถีไทยต้อนรับปีใหม่วิถีธรรมพุทธศักราช2561และกิจกรรมสัปดาห์ส่งเสริมพระพุทธศาสนาเนื่องในเทศกาลมาฆบูชาพุทธศักราช2561ประกอบด้วยกิจกรรมสวดมนต์ข้ามปีถวายเป็นพระราชกุศลเสริมสิริมงคลไทยส่งท้ายปีเก่าวิถีไทยต้อนรับปีใหม่วิถีธรรมพุทธศักราช2561โดยให้ความสําคัญกับการจัดกิจกรรมสวดมนต์ข้ามปีในมิติต่าง ๆแบบบูรณาการโดยทุกภาคส่วนได้มีส่วนร่วมสวดมนต์ข้ามปีในวัดต่าง ๆ ทั่วประเทศรวมทั้งขยายไปถึงวัดไทยทั้งวัดและวัดพุทธในต่างประเทศพร้อมกับกิจกรรมสัปดาห์ส่งเสริมพระพุทธศาสนาเนื่องในเทศกาลมาฆบูชาพุทธศักราช2561โดยสมเด็จพระเจ้าอยู่หัวมหาวชิราลงกรณบดินทรเทพยวรางกูรเสด็จพระราชดําเนินทรงบําเพ็ญพระราชกุศลณพระอุโบสถวัดพระศรีรัตนศาสนดารามและทรงพระราชทานเทียนรุ่งไปจุดถวายเป็นพุทธบูชาณพระอารามหลวง6แห่งพร้อมกันนี้รัฐบาลให้ความสําคัญกับการบูรณาการจัดกิจกรรมของภาคส่วนต่าง ๆได้ร่วมรณรงค์ประชาสัมพันธ์และจัดกิจกรรมทางพระพุทธศาสนาโดยพร้อมเพรียงกันทั่วประเทศรวมทั้งในจังหวัดที่มีชายแดนติดต่อประเทศอาเซียน16จังหวัดได้ร่วมกิจกรรมดังกล่าวด้วย
นอกจากนี้ที่ประชุมรับทราบมหาเถรสมาคมที่ได้มอบหมายให้ภาคคณะสงฆ์ดําเนินการขับเคลื่อนสังคมคุณธรรมด้วยกระบวนการสร้างสังคมคุณธรรมรวมถึงส่งเสริมให้คนในชุมชนปฏิบัติตามหลักคําสอนทางศาสนาน้อมนําหลักปรัชญาของเศรษฐกิจพอเพียงมาเป็นหลักในการพัฒนาคุณภาพชีวิตและดํารงชีวิตตามวิถีวัฒนธรรมไทยที่ดีงามพร้อมจัดทําโครงการสถานศึกษาส่งเสริมคุณธรรมจริยธรรมต้นแบบประจําปีพุทธศักราช2561ซึ่งเป็นโครงการนําร่องต้นแบบสําหรับทุกภาคส่วนในการส่งเสริมคุณธรรมเด็กเเละเยาวชนในสถานศึกษาโดยกรมการศาสนาร่วมกับสถาบันบัณฑิตพัฒนศิลป์ในการจัดอบรมแกนนําแบบพี่สอนน้องเพื่อพัฒนาคุณธรรมสร้างเด็กไทยพันธุ์ใหม่ ให้มีคุณธรรมเป็นคนไทยยุค4.0ตามนโยบายของรัฐบาล
........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ร่วมมอบโฉนดที่ดินคืนความเป็นธรรมให้แก่ประชาชนในพื้นที่จังหวัดศรีสะเกษ เพื่อแก้ปัญหาความเดือดร้อนจากหนี้นอกระบบ
วันจันทร์ที่ 29 ตุลาคม 2561
ปลัดกระทรวงยุติธรรม ร่วมมอบโฉนดที่ดินคืนความเป็นธรรมให้แก่ประชาชนในพื้นที่จังหวัดศรีสะเกษ เพื่อแก้ปัญหาความเดือดร้อนจากหนี้นอกระบบ
าสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ร่วมมอบโฉนดที่ดิน “คืนความสุขให้ประชาชน ลดความเหลื่อมล้ําของสังคม” ให้แก่ประชาชน ครั้งที่ ๔
ในวันศุกร์ที่ ๒๖ ตุลาคม ๒๕๖๑ เวลา ๑๐.๐๐ น.ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมร่วมมอบโฉนดที่ดิน “คืนความสุขให้ประชาชน ลดความเหลื่อมล้ําของสังคม” ให้แก่ประชาชน ครั้งที่ ๔ เพื่อแก้ปัญหาความเดือดร้อนของประชาชนจากหนี้นอกระบบ โดยสามารถคืนความสุข ให้กับประชาชนได้เป็นโฉนดที่ดิน จํานวน ๒,๒๒๓ ฉบับ เนื้อที่ ๗,๑๙๓ ไร่ ๔๔.๑๗ ตารางวา และทรัพย์สินอื่นๆ รวมมูลค่าทั้งสิ้น ๒,๙๘๑,๒๒๒,๘๕๙ บาท โดยมี พลเอกประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เป็นประธาน ณ โรงเรียนศรีสะเกษวิทยาลัย อําเภอเมือง จังหวัดศรีสะเกษ
รัฐบาลไทย-ข่าวทำเนียบรัฐบาล-รมว.กษ. เปิดงาน "วันสถาปนากรมประมงปีที่ 93" และ “วันประมงแห่งชาติ ประจำปี 2562”
วันศุกร์ที่ 20 กันยายน 2562
รมว.กษ. เปิดงาน "วันสถาปนากรมประมงปีที่ 93" และ “วันประมงแห่งชาติ ประจําปี 2562”
รมว.กษ. เปิดงาน "วันสถาปนากรมประมงปีที่ 93" และ “วันประมงแห่งชาติ ประจําปี 2562” พร้อมยืนหยัดเพื่อพัฒนาและขับเคลื่อนภาคการประมงของไทย เพื่อให้เกษตรกร ชาวประมง และประชาชนในประเทศได้มีทรัพยากรสัตว์น้ําไว้ใช้อย่างยั่งยืน
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานวันสถาปนากรมประมงปีที่ 93 พ.ศ. 2562 ณ กรมประมง ว่า กระทรวงเกษตรและสหกรณ์ โดยกรมประมง ได้จัดงานวันสถาปนากรมประมงปีที่ 93 และ “วันประมงแห่งชาติ ประจําปี 2562” โดยได้ให้สําคัญและมุ่งมั่นที่จะพัฒนาภาคการประมงของประเทศให้มีความเข้มแข็งและยั่งยืน เพื่อสร้างความอยู่ดีมีสุขให้กับเกษตรกรชาวประมงและประชาชนมาโดยตลอด จนปัจจุบันภาคการประมงของไทยมีการเปลี่ยนแปลงไปจากอดีตอย่างมาก ทั้งการทําประมง การเพาะเลี้ยงสัตว์น้ํา อุตสาหกรรมการแปรูปสัตว์น้ํา และอุตสาหกรรมต่อเนื่องอื่น ๆ เนื่องจากกรมประมงได้ทําการปฏิรูปภาคการประมงทั้งระบบ เช่น การปรับปรุงกฎหมายประมงเพื่อให้ทันต่อสถานการณ์ในปัจจุบัน การสร้างความเข้มแข็งในการบังคับใช้มาตรการต่าง ๆ การบูรณาการความร่วมมือกับหน่วยงานต่าง ๆ ที่เกี่ยวข้องทั้งในและต่างประเทศเพื่อการป้องกันการทําการประมงผิดกฎหมาย การตรวจสอบย้อนกลับสินค้าประมงตลอดสายการผลิต รวมถึงการผลักดันงานวิจัยของนักวิชาการให้สามารถนําไปต่อยอดเกิดประโยชน์อย่างแท้จริง
อย่างไรก็ตาม กระทรวงเกษตรฯ มีแนวทางที่จะขับเคลื่อนนโยบาย โดยเน้นฟื้นฟูและสนับสนุนอาชีพการทําประมงให้เกิดความยั่งยืนบนพื้นฐานของการรักษาทรัพยากรและความถูกต้องตามกฎหมาย ส่งเสริมการรวมกลุ่ม สนับสนุนการเข้าถึงแหล่งเงินทุน เพิ่มศักยภาพในการสร้างรายได้ลดต้นทุน ลดอุปสรรคในการประกอบอาชีพ รวมถึงส่งเสริมการนําเทคโนโลยีและนวัตกรรมจากภูมิปัญญามาเพิ่มมูลค่า เพื่อสร้างจุดแข็งให้สินค้าประมงไทย สามารถแข่งขันได้ในตลาดโลก
นายอดิศร พร้อมเทพ อธิบดีกรมประมง กล่าวเพิ่มเติมว่า สําหรับกิจกรรมภายในงาน มีพิธีปล่อยพันธุ์สัตว์น้ําออนไลน์ใน 4 พื้นที่ ประกอบด้วย 1) บึงบอระเพ็ด จังหวัดนครสวรรค์ 2) กว๊านพะเยา จังหวัดพะเยา 3) หนองหาร จังหวัดสกลนคร และ 4) อ่าวประจวบฯ จังหวัดประจวบคีรีขันธ์ รวมจํานวนทั้งสิ้น 1,930,000 ตัว สําหรับพันธุ์ปลาที่ใช้ปล่อย ประกอบด้วย ปลาพวง ปลายี่สกเทศ ปลาตะเพียน ปลานวลจันทร์ ปลาสร้อยขาว ปลาหมอ ปลาสลิด ปลากาดํา ปลาสวาย ปลากะพง กุ้งก้ามกราม และกุ้งกุลาดํา นอกจากนี้ ยังมีพิธีการมอบรางวัลประกวดออกแบบสัญลักษณ์ (Logo) และรางวัลภาพถ่าย “ปลากัดไทย (Siamese Fighting Fish) : สัตว์น้ําประจําชาติ” รวมถึงการมอบโล่/รางวัลให้กับผู้ทําคุณประโยชน์ต่อวงการประมงไทย อาทิ เกษตรกรดีเด่น เกษตรกรแปลงใหญ่ดีเด่น ข้าราชการดีเด่น รางวัลโครงการธนาคารสินค้าเกษตร (ธนาคารผลผลิตสัตว์น้ําแบบมีส่วนร่วม) รางวัลกลุ่มเกษตรกรได้รับมาตรฐานการเพาะเลี้ยงกุ้งทะเลและการเพาะเลี้ยงสัตว์น้ําจืด รางวัล Smart PIPO งานวิจัยวิชาการประมงดีเด่น/ชมเชย และการประกาศเกียรติคุณให้แก่ข้าราชการและเจ้าหน้าที่กรมประมงผู้เกษียณอายุซึ่งมีคุณูประการต่อกรมประมงด้วย
"อย่างไรก็ตาม ในโอกาสก้าวสู่ปีที่ 93 กรมประมงจะยังคงยืนหยัดเพื่อพัฒนาและขับเคลื่อนภาคการประมงของไทยเพื่อให้เกษตรกร ชาวประมง และประชาชนในประเทศได้มีทรัพยากรสัตว์น้ําไว้ใช้อย่างยั่งยืนต่อไป" นายอดิศร กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai